ROZHODNUTIE POLITICKÉHO A BEZPEČNOSTNÉHO VÝBORU EUPOL COPPS/1/2008
zo 16. decembra 2008
o vymenovaní veliteľa policajnej misie Európskej únie na palestínskych územiach
(2008/970/SZBP)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na jej článok 25 tretí odsek,
so zreteľom na jednotnú akciu Rady 2005/797/SZBP zo 14. novembra 2005 o policajnej misii Európskej únie na palestínskych územiach (1), a najmä na jej článok 11 ods. 2,
keďže:
(1)
Podľa článku 11 ods. 2 jednotnej akcie 2005/797/SZBP je PBV v súlade s článkom 25 zmluvy poverený prijímať príslušné rozhodnutia na účely vykonávania politickej kontroly a strategického riadenia misie EUPOL COPPS, a najmä rozhodnutie o vymenovaní veliteľa misie.
(2)
Generálny tajomník/vysoký predstaviteľ navrhol vymenovať za veliteľa misie EUPOL COPPS pána Paula Kernaghana,
ROZHODOL TAKTO:
Článok 1
Pán Paul KERNAGHAN sa týmto od 1. januára 2009 vymenúva za veliteľa policajnej misie Európskej únie na palestínskych územiach (EUPOL COPPS).
Článok 2
Toto rozhodnutie nadobúda účinnosť dňom jeho prijatia.
Uplatňuje sa do 31. decembra 2009.
V Bruseli 16. decembra 2008